OUD KOEVOET LID GESKIET
Onderwerp: OUD KOEVOET LID GESKIET Tue Jun 22, 2010 10:06 am
JA- DIE LIBERALE "VIS EN SKYFIES" KOERANTE SAL DIIT NET WEER AS 'N "GEWONE ROOF" UITMAAK. ALMAL WEET VAN DIE STILLE UITWISSING VAN ONS VOLK- BEHALWE DIE "FISH AND CHIPS" KOERANTJIES.
Man lê in koue ná vyf skote
'n Oudpolisieman het ure lank met nege koeëlgate in sy liggaam in ysige koue langs 'n motor op die N14-hoofweg, suid van Pretoria, om hulp gewag nadat hy onder vreemde omstandighede geskiet is.
Sedert mnr. Charl Marais (43) Saterdagoggend omstreeks 06:00 langs die motor gevind is, word hy kunsmatig in 'n koma in die Unitas-hospitaal in Centurion gehou.
Marais, wat jare lank in Koevoet was, is sowat agt jaar gelede deur die polisie weens posttraumatiese stressindroom medies ongeskik verklaar. Sedertdien doen hy wêreldwyd veiligheidswerk in oorloggeteisterde lande.
Mnr. George van Schoor, by wie Marais in Eldoraigne, Centurion, bly wanneer hy in Suid-Afrika is, het gesê daar is vreeslik baie vrae rondom wat met sy swaer gebeur het.
"Ons wag dat hy kan wakker word om ons te vertel," het Van Schoor gesê. "Al wat ek weet, is 'n mens skiet nie iemand anders vyf keer net om hom te waarsku nie."
Marais het Vrydagaand gesê hy gaan by vriende in Lyttelton kuier.
Hy het met sy susterskind Laure (20) gereël om wakker te bly sodat sy die alarmstelsel kon afsit wanneer hy by die huis kom.
Laure het aan die slaap geraak. Sy het 04:45 wakker geskrik en besef haar oom is nog nie by die huis nie.
Sy het hom toe gebel en weer twee uur later, maar albei kere was die selfoon dood.
Omstreeks 07:30 het 'n polisiebeampte hulle kom meedeel dat Marais op die N14-hoofweg langs die noordelike bane gevind is – sowat 3?km voor die R55-afrit by Olievenhoutbosch.
"Iemand wat daar verby gery het, het gesien hy lê in die koue langs die motor teen die agterwiel," het Van Schoor gesê.
"Hy moes uitgeklim het om aandag te trek. Dit is nie duidelik hoeveel uur hy daar gelê het nie, maar toe die polisie by hom kom, was hy yskoud."
Marais is onder meer deur sy rib, lies, boud en maag geskiet. Hy het nege koeëlgate in sy liggaam.Volgens Van Schoor is daar twee koeëlgate in die bestuurdersitplek, een in die vloer van die motor en een in die passasiersdeur. Daar is ook bloed teen die dak.
Die motor, wat aan Van Schoor behoort, se battery was pap en het nie brandstof in gehad nie.
Marais se beursie, selfoon en 'n baadjie van Van Schoor is geroof.
"Iemand het hom geskiet om hom dood te skiet," het Van Schoor gesê.
"Ons weet nie of hy gekaap is en of hulle (misdadigers) tot daar saam met hom gery het of die motor langs die pad gaan staan het nie. Dit is die vrae waarmee ons worstel."
Marais is by die Unitas-hospitaal deur verdowing in 'n koma geplaas.
Die polisie ondersoek volgens kapt. Jan Legoabe, polisiewoordvoerder, klagte van poging tot moord en 'n moontlike kaping.
Onderwerp: Re: OUD KOEVOET LID GESKIET Tue Jun 22, 2010 12:35 pm
Hierdie is baie verdag, aangesien die man se geskiedenis behoort hy op en wakker te wees en dan sonder petrol ook.
Ek wonder of hy op n natuurlike pad huis toe was en of dit uit lyn was sal maar die een moet volg kan intersant raak om tehoor wat wel gebeur het.